หุ้นเช้าปิดบวกต่อเนื่อง
ดัชนีวันนี้ปิดเช้าบวกต่อเนื่องจากวันก่อนเป็น 1,020.45 จุดเพิ่มขึ้น 1.88จุด
9 มี.ค. 2554

ดัชนีวันนี้ปิดเช้าบวกต่อเนื่องจากวันก่อนเป็น 1,020.45 จุดเพิ่มขึ้น 1.88จุด
ดัชนีวันนี้ปิดเช้าบวกต่อเนื่องจากวันก่อนเป็น 1,020.45 จุดเพิ่มขึ้น 1.88จุดหรือเพิ่มขึ้น 0.18%ด้วยมูลค่าการซื้อขาย 16,357 ล้านบาท ดัชนีเคลื่อนไหวระหว่าง 1,016.27 จุด-1,025.71 จุด  ในขณะที่ความกังวลต่อสถานการณ์ลิเบียยังไม่คลายลง แต่ ดัชนี กลับพุ่งขึ้นแรงทะลุ 1000 จุด พร้อมด้วยแรงซื้อสนับสนุนของนักลงทุนต่างชาติที่เข้ามาสู่ตลาดด้วยการซื้อสุทธิเมื่อวานนี้ 3288 ล้านบาท ทำให้ยอดซื้อสะสมในช่วง 2สัปดาห์พุ่งขึ้นทำสถิติใหม่ระยะสั้นด้วยเช่นกัน 
นักวิเคราะห์บริษัทหลักทรัพย์(บล.)ธนชาตคาดว่าเป็นการสิ้นสุดการพักฐานระยะ 1 เดือน และเป็นจังหวะเปลี่ยนสู่แนวโน้มขึ้นอีกครั้ง มีเป้าหมายขึ้นไปสู่จุดสูงสุดเดิม 1055 จุด ในขณะที่ค่าเงินบาท 30.38 บาท/เหรียญสหรัฐเทียบกับระดับ31.29 เมื่อต้นปี กำลังมีแนวโน้มแข็งแกร่งมากขึ้น โดยคาดว่าจะเคลื่อนไหวระหว่าง30.00-30.50 บาท/เหรียญสหรัฐ
นอกจากนั้นยังแนะนำให้ขายหุ้นพลังงาน ซื้อหุ้นธนาคาร หาจังหวะการขายทำกำไรหุ้นกลุ่มน้ำมันที่บริเวณแนวต้านได้แก่ บริษัทปตท.(PTT )ที่บริเวณ 350-354 บาท และ บริษัทปตท.สำวจและผลิตปิโตรเลียม(PTTEP )ที่ระดับ 190-193 บาท และหันกลับมาซื้อหุ้นธนาคารที่คาดว่าจะมีแนวโน้มขึ้นต่อเนื่องได้แก่ธนาคารไทยพาณิชย์(SCB )คาดว่าจะผ่านแนวต้าน 104 บาท มีเป้าหมาย 107 และ 110 บาทธนาคารกสิกรไทย( KBANK)เป้าหมาย 110 บาท และ บริษัททิสโก้ไฟแนนเชี่ยลกรุ๊ป(TISCO )เป้าหมายระยะสั้น 38 บาท